Document ID: 31999R1084

Komisjoni määrus (EÜ) nr 1084/1999,
26. mai 1999,
millega kehtestatakse nõukogu määruse (EÜ) nr 900/1999 (nafta ja naftasaaduste müügi ja tarnete keelamise kohta Jugoslaavia Liitvabariigile) artiklis 2 osutatud pädevate asutuste nimekiri
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. aprilli 1999. aasta määrust (EÜ) nr 900/1999 nafta ja naftasaaduste müügi ja tarnete keelamise kohta Jugoslaavia Liitvabariigile, [1] eriti selle artiklit 6,
ning arvestades, et:
on vaja kehtestada selliste pädevate asutuste nimekiri, kes võivad anda loa nafta ja naftasaaduste müügiks, tarnimiseks või ekspordiks nõukogu määruse (EÜ) nr 900/1999 artikli 2 lõikes 1 nimetatud eesmärkidel ja tingimustel ning kes peaksid vastu võtma kõnealuse määruse artikli 2 lõikes 2 nimetatud teated,
ON VASTU VÕTNUD KÄESOLEVA MÄÄRUSE:
Artikkel 1
Nõukogu määruse (EÜ) nr 900/1999 artiklis 2 osutatud pädevate asutuste nimekiri kehtestatakse vastavalt käesoleva määruse lisale.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. mai 1999

Labels: 18
3
14
5